<classify> RAIS John Magufuli amefungua jengo la atu la abiria TB III kiwanja cha Ndege cha kimataifa cha Julius Nyerere JNIA, Dar es Salaam. Ufunguzi huo umekuja wakati Tanzania ikianza kuwapokea wajumbe wa mkutano wa nchi wanachama wa Jumuiya ya Maendeleo Kusini mwa AfrikaSADC utakaofanyika mwezi huu. Ni habari njema kwamba wajumbe ambao watahudhiria mkutano huo watatumia jengo hilo jipya kuingia nchini kwa ajili ya mkutano huo.Wasimamizi na wahudumu wa jengo hilo wana wajibu kuhakikisha wageni wa mkutano SADC watakaoingia kupitia hapo wanahudumiwa kwa nidhamu kama ilivyo utamaduni wa Watanzania ili kujenga taswira nzuri ya taifa kwa wageni.Kufunguliwa kwa jengo hilo kutaongeza idadi ya abiria wanaotumia kiwanja cha JNIA hivyo kuna muhimu wa kuthamini na kulitunza jengo hilo liweze kudumu na kuwahudumia wageni. Licha ya kujengwa kwa gharama kubwa, jengo hilo pia ndio kubwa na kisasa zaidi la abiria katika viwanja vyote vya ndege hapa nchini. Viwanja vya ndege vya kimataifa kama JNIA vina mchango mkubwa katika biashara sasa vikiunganisha miji mikubwa na nchi mbalimbali na ni sehemu kubwa ya miundombinu ya nchi kukuza shughuli za kiuchumi na kuanzisha ajira.Sekta ya usafirishaji kwa anga ina matokeo makubwa ya kiuchumi kupitia shughuli za sekta yenyewe na pia kuwezesha sekta nyingine. Kutokana na usafiri wa anga kuwezesha kwa urahisi biashara na usafirishaji abiria, sasa ni wakati wa Tanzania kutumia kikamilifu fursa ya uzinduzi wa Terminal III kuboresha huduma za sekta hiyo Afrika Mashariki, Kati na Kusini. Tanzania ikiwa kitovu cha kuunganisha safari za ndege za kimataifa kwa Afrika Mashariki, Kati na Kusini, Afrika na dunia, wawekezaji wengi zaidi watavutiwa kuwekeza hapa nchini. Pia kutakuwa na fursa za moja kwa moja za ajira viwanja vya ndege kwa wafanyakazi kutoa huduma za uendeshaji, usimamizi, utengenezaji ndege na uhifadhi vifaa mbalimbali vya usafiri. Kwa kuwa kiwanja cha ndege cha kimataifa cha nchi yoyote duniani ni kielelezo cha nchi kutokana na wageni kukitumia, wasimamizi na wahudumu hao lazima wafanye kazi vizuri na kwa weledi mkubwa kukitunza kiwanja hicho. Kufunguliwa kwa jengo hilo la tatu la abiria kutachochea ukuaji wa sekta ya utalii kutokana na ongezeko la wageni na watumiaji wa kiwanja na mapato zaidi yatakayosaidia kuinua uchumi.Wizara ya Maliasili na Utalii ishirikiane na wizara inayosimamia kiwanja hicho kwa kufungua vivutio vya utalii kuvutia wageni. Zianzishwe bustani zenye vivutio mbalimbali vya mali asili za Tanzania ili wageni wajionee na kwenda kusimulia uzuri wa Tanzania kwao. Katika sehemu za mapumziko za yawekwe mapambo mbalimbali ya vivutio vya kitalii kama vile picha za wanyama na wadudu. Pia ziwekwe picha za aina mbalimbali za kieletroniki zinazoonesha vitu vya mbalimbali vinavyopatikana hapa nchini kuvutia wageni.  <topic>: KITAIFA 